ตอนแรกอ่านจาก review ร้านใน google เห็นอยู่ตรง ซ.รัชดานิเวศน์ 11 (ใกล้ ซ.กันตนา, แยกเหม่งจ๋าย) อยู่ใกล้ๆ บ้านเลยอยากมาลองชิมฝีมือเชฟคำมูล (เคยแข่งเชฟกระทะเหล็ก) ดูบ้าง แล้วก็ไม่ผิดหวัง อร่อยมากๆๆ จริงๆ 

ซูชิหน้าปลามากุโร่ และแซลมอนแทบจะละลายในปากเลย

ซาชิมิปลาแซลม่อนส่วนท้องนุ่มนิ่มมาก ละลายๆๆ อร่อยสุดๆ

ซาชิมิ สเปเชียล สลัด ก็อร่อยมาก คลุกมากับน้ำสลัดงาอมเปรี้ยวนิดๆ ตัดเลี่ยนได้ดีมากๆ

ส่วนที่ฟินมากอีกเมนูคือ ไอศกรีมโฮมเมดรสชาเขียว หอม อร่อย รสชาติเข้มข้น และไม่หวานมาก ชอบมากๆๆ อร่อยลื้มมม!!

ร้านนี้มีโต๊ะในห้องแอร์แค่ 4 โต๊ะ ควรโทรมาจองก่อนจะดีกว่าค่ะ ไม่งั้นได้นั่งข้างนอกมันมียุงอ่ะค่ะ